CELEX: 62016TN0787
Language: sk
Date: 2016-11-11 00:00:00
Title: Vec T-787/16: Žaloba podaná 11. novembra 2016 – QD/EUIPO

23.1.2017   
            
            
               SK
            
            
               Úradný vestník Európskej únie
            
            
               C 22/40
            
         Žaloba podaná 11. novembra 2016 – QD/EUIPO
   (Vec T-787/16)
   (2017/C 022/55)
   Jazyk konania: angličtina
   
      Účastníci konania
   
   
      Žalobca: QD (Alicante, Španielsko) (v zastúpení: H. Tettenborn, lawyer)
   
      Žalovaný: Úrad Európskej únie pre duševné vlastníctvo
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie EUIPO zo 4. marca 2016 o neprijatí konečného rozhodnutia týkajúceho sa žiadosti žalobkyne z 19. januára 2016 o druhé obnovenie jej zmluvy uzavretej podľa článku 2 písm. f) PZOZ a o odložení konečného rozhodnutia o žiadosti žalobkyne z 19. januára 2016 o druhé obnovenie jej zmluvy uzavretej podľa článku 2 písm. f) PZOZ na neskorší „osobitný postup“ a
            
         
               —
            
            
               uložil EUIPO povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody.
   
               1.
            
            
               Prvý žalobný dôvod je založený na tvrdení, že EUIPO porušil príslušné ustanovenia služobného poriadku a PZOZ, konkrétne článok 90 ods. 1 služobného poriadku (v spojení s článkom 46 PZOZ), prílohu III služobného poriadku, články 2, 8 a 53 PZOZ a článok 110 služobného poriadku.
            
         
               2.
            
            
               Druhý žalobný dôvod je založený na tvrdení, že EUIPO sa dopustil zneužitia dôvery.
            
         
               3.
            
            
               Tretí žalobný dôvod je založený na tvrdení, že EUIPO porušil zásadu riadnej správy vecí verejných (článok 41 ods. 1, 2 a 3 Charty základných práv Európskej únie).
            
         
               4.
            
            
               Štvrtý žalobný dôvod je založený na tvrdení, že EUIPO sa dopustil zneužitia právomoci.